text: সন্ধ্যায় সুইজারল্যান্ডের মুখোমুখি বেলের ওয়েলস | 1042397 | কালের কণ্ঠ | kalerkantho
  ১২ জুন, ২০২১ ১৪:৪৫ | পড়া যাবে ১ মিনিটে
  ইতালি-তুরস্কের লড়াই দিয়ে গতরাতে শুরু হয়েছে ইউরো ২০২০। টুর্নামেন্টের দ্বিতীয় দিনে মুখোমুখি হবে গ্যারেথ বেলের ওয়েলস ও সুইজারল্যান্ড।
  আজ শনিবার সন্ধ্যা ৭টায় আজারবাইজানের বাকু অলিম্পিক স্টেডিয়ামে লড়াইয়ে নামবে দুই দল। ওয়েলস-সুইজারল্যান্ড ছাড়াও 'এ' গ্রুপে রয়েছে ইতালি ও তুরস্ক। ফিফা র‍্যাংকিংয়ে ওয়েলস-সুইসদের অবস্থান কাছাকাছি। বিশ্বফুটবলে বেলদের দেশের অবস্থান ১৬ নম্বারে, অন্যদিকে ৩ ধাপ ওপরে ১৩ নম্বারে অবস্থান করছে সুইজারল্যান্ড।
  আজকের ম্যাচে ড্যানিয়েল পেস-গ্যারেথ বেলের আক্রমণে পরীক্ষা দিতে হবে দুর্বল সুইস রক্ষণভাগকে। শাকিরিদের রক্ষণদূর্গ কিছুটা দুর্বল হলেও তাদের মাঝ মাঠ ও আক্রমণভাগ বেশ শক্তিশালী। মিডফিল্ডে গ্রেইন্ট ঝাকা ও রেমো ফ্রিউলারে জুটি ওয়েলসের বড় মাথা ব্যাথার কারণ হতে পারে।